ભુજ : કચ્છમાં જિલ્લા ગ્રામ વિકાસ એજન્સી દ્વારા પ્રધાનમંત્રી આવાસ યોજના હેઠળ કામગીરી કરાઈ રહી છે. જેમાં ડીઆરડીએના નિયામક શ્રી જોષીએ જણાવ્યું હતું કે, સામાજિક-આર્થિક સર્વેક્ષણની યાદી તૈયાર કરીને આ યોજના પેટે ૪ હપ્તામાં રૂા.૧.ર૦ હજારની સહાય ચૂકવવામાં આવે છે. જેમાં સહાય આપવાનું મંજુર થાય ત્યારે કામ શરૂ કરવા પ્રથમ ૩૦ હજારનો હપ્તો અપાય છે. એ પછી લેટર લેવલે કામગીરી પહોંચી જાય એ પછી પ૦ હજારનો બીજો હપ્તો અપાય છે. રૂફ લેવલનું કામ થઈ ગયા બાદ ૩૦ હજારનો ત્રીજો હપ્તો અને જ્યારે છેલ્લે તમામ કામ પૂર્ણ થઈ જાય ત્યારે ૧૦ હજારનો છેલ્લો હપ્તો ચૂકવવામાં આવે છે.